Вельмі дапамагае ў рабоце з дзецьмі з асаблівасцямі псіхафізічнага развіцця школьны дэфектолаг — усе выхаванцы “Вытокаў” з гэтага навучальнага года вучацца ў Бараўлянскай сярэдняй школе № 3, якая толькі сёлета адкрылася. Там займаюцца і прафарыентацыяй, і прывіццём дзецям неабходных сацыяльна-бытавых навыкаў. Безумоўна, неабходныя ўменні прывіваюць дзецям і бацькі-выхавальнікі: вучаць прыбіраць, гатаваць, мыць посуд, рабіць пакупкі — як у сумесных паходах па магазінах, так і самастойна. Для гэтага выхаванцам даюць невялікія сумы з дзяржаўнай дапамогі, каб яны, напрыклад, маглі купіць сабе булачку ці сок.